Секторот за инспекциски надзор во областа на социјалната заштита и заштита на децата при Министерството социјална политика, демографија и млади, преку инспекторите за социјална заштита: Мијалче Стојанов со службена легитимација број 28-0005 и Елена Јанчева со службена легитимација број 28-0020, изврши вонреден инспекциски надзор над субјектот на инспекциски надзор ЈУ Меѓуопштински центар за социјална работа Струмица, со седиште на ул.Ленинова број 84, Струмица застапуван од Директорот Зоран Манев, со Записник ИП1 број 16-23 од 10.01.2024 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021, 294/2021, 99/2022, 236/2022 и 65/2023), го донесе следното

**Р Е Ш Е Н И Е**

Се наредува на Зоран Mанев, Директор на ЈУ Меѓуопштински центар за социјална работа Струмица (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, (во натамошниот текст: Законот), подзаконските, општите, поединечните и другите акти донесени врз нивна основа, да ги преземе следните мерки во роковите и од страна на одговорното лице:

 1. Центарот, во постапката за мирење на брачните другари Д. и К.А. по добиено известување од Основен суд Струмица, а по поднесена тужба од К.А. за развод на брак и доверување на малолетните деца Н. И Н. и по донесено решение од Основен суд Струмица со број ПСО-31/24, кое е правосилно на ден 30.10.2024 година и со кое е признаена странска судска одлука на Основен суд Боеблинген семеен суд на С.Р.Германија, со која е одлучено родителската грижа за заедничките малолетни деца Н.и Н да биде на нивната мајка Д. А., а на таткото К. и на трети лица им е забрането да ги изнесуваат малолетните деца надвор од границите на С.Р.Германија до 15.07.2025 година, да достави писмено известување до судот дека постапката за мирење на брачните другари нема да се спроведе и дека нема да достави писмен извештај со мислење за доверување на малолетните деца, поради тоа што спорниот правен однос е разрешен со странска судска одлука, која е признаена и има правно дејство во Република Северна Македонија, согласно со член 265 став 3 од Законот за социјалната заштита и член 237 од Законот за семејството.

 Рок за извршување на инспекциската мерка е 30 дена од денот на приемот на Решението и постојано

 2. Раководното или друго овластено лице во Центарот се задолжува, веднаш по истекот на рокот за извршување на инспекциските мерки, а најдоцна **во рок од три дена** писмено да ги извести инспекторите дали се извршени инспекциските мерки, согласно член 334 став 4 од Законот.

 Жалбата изјавена против ова решение, не го одлага неговото извршување.

 **О б р а з л о ж е н и е**

 Секторот за инспекциски надзор во областа на социјалната заштита и заштита на децата при Министерството за социјална политика, демографија и млади, врз основа на член 329 став 1 алинеја 3 од Законот за социјалната заштита, преку инспекторите за социјална заштита: Мијалче Стојанов со службена легитимација број 28-0005 и Елена Јанчева со службена легитимација број 28-0020, изврши вонреден инспекциски надзор над субјектот на инспекциски надзор ЈУ Меѓуопштински центар за социјална работа Струмица, со седиште на ул.Ленинова број 84, Струмица застапуван од Директорот Зоран Манев и состави Записник ИП1 број 16-23 од 10.01.2025 година, во кој се констатирани недостатоци и неправилности во постапувањето на Центарот, по добиено известување од Основен суд Струмица по поднесена тужба од К. А. за развод на брак и доверување на малолетните деца Н и Н.

Врз основа на изнесеното се одлучи како во диспозитивот на ова решение.

 Жалбата не го задржува извршувањето на решението согласно член 340 став 2 од Законот.

 **Правна поука:** Против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за социјална политика, демографија и млади под ИП1 број 16-23 од 17.01.2025 година.

 Инспектори за социјална заштита:

 Мијалче Стојанов

Елена Јанчева